Benjamin Zephaniah

**Benjamin Obadiah Iqbal Zephaniah** (1958–2023) var en britisk lyriker og forfatter av romaner og ungdomsbøker. Han ble i 2008 regnet som nummer 48 blant Storbritannias 50 viktigste etterkrigs&shy;forfattere, og han er også kjent for å ha frasagt seg utnevnelse til offiser av Order of the British Empire i 2003 i protest mot Irak-krigen.

## Liv
Han vokste opp i et jamaicansk boligområde i Handsworth utenfor Birmingham, med en barbadisk&shy;født far og jamaikansk mor. Han sluttet på skolen 13 år gammel. Da hadde han verken lært å lese eller skrive. Hans litterære påvirkning kom fra rap, annen muntlig poesi og Bibelen.

Hans muntlige framføringer av poesi samlet store publikum, og han ga ut flere plater. Også skriftlig er verkene hans preget av en utpreget muntlig fortellerstil, ofte med mye humor iblandet alvor. Blant hans særlig kjente dikt er «Talking Turkeys», som er en forsvarstale for kalkuner med omkvedet «*Be nice to yu turkeyx dis christmas*» (oversettelse: «Vær snill mot kalkunen din denne jula») med bakgrunn i at kalkun er tradisjonell julemat i Storbritannia, og at Zephaniah var veganer.

Zephaniah mottok flere æresdoktorater, deriblant fra University of Birmingham – det universitetet som lå nærmest småbyen der han vokste opp. I ti år var han «writer in residence» ved Keats House; institusjonen var poeten John Keats' husvære fra 1818 til 1820, men er i dag et forfattermuseum.

Benjamin Zephaniah var engasjert i mange politiske spørsmål, som veganer, republikaner, for Amnesty International og Animal Liberation Project, til støtte for dysleksi, og som rastafarianer.

## Forfatterskap
Hans første bokutgivelse var *Pen Rhythm* (1980) og han fikk suksess med diktsamlingene for ungdom *Talking Turkeys* (1995), *Funky Chickens* (1997) og *School's Out, Poems Not for School* (1997). Han skrev sine dikt etter uttalen av ordene, ikke ortografisk korrekt.

Den første prosaboka var romanen *Face* (1999), som leses både som ungdomsroman og som voksenroman. *Refugee Boy* (2001) skildrer en ung etiopisk flyktning i London. *We Are Britain!* (2002) er en diktsamling for barn, hvor temaet er en oppvurdering av det multietniske britiske samfunnet.

## Bibliografi
### Lyrikk
* 1980: *Pen Rhythm*
* 1985: *The Dread Affair: Collected Poems*, Arena
* 1992: *City Psalms*, Bloodaxe Books
* 1992: *Inna Liverpool*, AK Press
* 1994: *Talking Turkeys*, Puffin Books
* 1996: *Propa Propaganda*, Bloodaxe Books
* 1997: *Funky Chickens*, Puffin
* 1997: *School's Out: Poems Not for School*, AK Press
* 1999: *Funky Turkeys* (lydbok), AB hntj
* ?: *White Comedy*
* 2000: *Wicked World!*, Puffin
* 2001: *Too Black, Too Strong*, Bloodaxe Books
* 2001: *The Little Book of Vegan Poems*, AK Press
* ?: *Reggae Head* (lydbok), 57 Productions

### Romaner
* 1999: *Face*, Bloomsbury – utgitt både som barnebokversjon og som voksenroman
* 2001: *Refugee Boy*, Bloomsbury
* 2004: *Gangsta Rap*, Bloomsbury
* 2007: *Teacher's Dead*, Bloomsbury
* 2014: *Terror Kid*, Bloomsbury

### Biografier
* 2022: *We Sang Across the Sea: The Empire Windrush and Me* – biografien til Mona Baptiste, med tekst av Zephaniah og illustrasjoner av Onyinye Iwu

### Barnebøker
* 2002: *We are Britain*, Frances Lincoln Publishers
* 2004: *Primary Rhyming Dictionary*, Chambers Harrap
* 2006: *J is for Jamaica*, Frances Lincoln
* 2011: *My Story*, Collins
* 2011: *When I Grow Up*, Frances Lincoln

### Annet
* 2011: *Kung Fu Trip*, Bloomsbury
* 2018: *The Life And Rhymes of Benjamin Zephaniah* (selvbiografi), Simon & Schuster

### Skuespill
* 1985: *Playing the Right Tune*
* 1987: *Job Rocking* – utgitt i 1989 i antologien *Black Plays: 2*, redaktør: Yvonne Brewster, Methuen Drama
* 1987: *Delirium*
* 1990: *Streetwise*
* 1991: *Mickey Tekka*
* 2003: *Listen to Your Parents* – utgitt i antologien *Theatre Centre: Plays for Young People – Celebrating 50 Years of Theatre Centre*, Aurora Metro
* ?: *Face: The Play* – medforfatter: Richard Conlon

## Referanser


## Eksterne lenker
* 
* 
* 
*